***National Geographic***|  |
| Periodiškumas | mėnesinis |
| Kategorijos | geografija, mokslas, istorija, gamta |
| 

---

 |
| Redaktorius | Susan Goldberg |
| Pirmasisleidimas | 1888 m. rugsėjo 22 d. |
| Kompanija | National Geographic Society |
| Adresas | Vašingtonas, JAV |
| Kalba | anglų ir daugelis kt. |
| Tiražas | 6,1 mln. (tarptaut. 2016) |
| ISSN | ISSN 0027-9358 |
| 

---

 |
| **Tinklalapis:** ngm.nationalgeographic.com |

**„National Geographic"** – tarptautinis mokslo populiarinimo žurnalas apie geografiją, archeologiją, antropologiją, biologiją. Pasižymi išskirtiniais reportažais, vaizdingomis iliustracijomis.

Pradėtas leisti Jungtinėse Amerikos Valstijose 1888 m. (iki 1896 m. nereguliariai, nuo 1959 m. spalvotais viršeliais). Per metus išeina 12 numerių (kelis kartus per metus būna papildomų teminių kolekcinių leidinių). Leidėjas – Nacionalinė geografijos draugija (angl. *National Geographic Society*). Žurnalas turi ir internetinę versiją, įskaitant ir visą žurnalų archyvą.

Remiantis 2015 m. „The Washington Post" paskelbtais duomenimis, žurnalas platintas visame pasaulyje beveik 40-čia kalbų leidimais, mėnesinis tiražas visame pasaulyje siekė maždaug 6,5 mln. egz. (plg. XX a. 9-ojo deš. pab. – 12 mln. egz.) arba 6,7 mln. – anot „National Geographic". Vien JAV – 3,5 mln. egz. 2009 m. rugsėjo 25 d. išleistas pirmasis žurnalo numeris lietuvių kalba.

1888 m. spalį išleistas pirmasis žurnalo numeris buvo plonas, labai techniškas leidinys, įrištas į terakotinės spalvos medžiaginį viršelį ir išdalytas 165 draugijos nariams, kurie rūpinosi mokslinių tyrimų finansavimu ir planetos tyrinėjimais.

1899 m. prie žurnalo populiarumo prisidėjo pasamdytas jaunas redaktorius Gilbertas H. Grosvenoras (Gilbert H. Grosveror). Po ketverių metų jis tapo vyriausiuoju redaktoriumi, kurio pareigas ėjo iki 1954 m. Jis sausų geografinių faktų leidinį naujoviškai pakeitė į proza perteiktų, asmeninių pasakojimų rinkinį. Įkvėpimo jis sėmėsi iš Čarlio Darvino kelionių aprašymų. 1905 m. pritrūkus teksto vienam leidiniui jis išspausdinto eilę nuotraukų tokiu būdu pakeisdamas leidinio turinį ir informacijos perteikimo pobūdį bei žurnalo tradicijas.

Išnašos
-------

1. ↑  „AAM: Total Circ for Consumer Magazines". *Alliance for Audited Media*. 2013-12-31. Suarchyvuotas originalas 2014-04-18. Nuoroda tikrinta 2014-04-18.
2. 1 2  *„National Geographic"*. Visuotinė lietuvių enciklopedija, elektroninis papildymas. – Vilnius: Mokslo ir enciklopedijų leidybos institutas, 2017–2022
3. ↑  Farhi, Paul (2014-09-09). „National Geographic gives Fox control of media assets in $725 million deal". *The Washington Post*. Washington, DC. Nuoroda tikrinta 2016-07-08.
4. ↑  „National Geographic Boilerplates". *National Geographic Press Room*. National Geographic Society. 2015 m. balandžio mėn. Suarchyvuotas originalas 2016-03-04. Nuoroda tikrinta 2016-07-08. „Published in English and nearly 40 local-language editions, National Geographic magazine has a global circulation of around 6.7 million."
5. ↑  „Žurnalas „National Geographic" mini 125 metų sukaktį". *Bernardinai.lt*. 2013-10-02. Nuoroda tikrinta 2022-03-22.
6. ↑  „Jan. 27, 1888: National Geographic Society Gets Going". *Wired*. ISSN 1059-1028. Nuoroda tikrinta 2022-03-22.

Nuorodos
--------

* Interneto svetainė Archyvuota kopija 2007-12-11 iš Wayback Machine projekto.
* Lietuviškojo žurnalo interneto svetainė